Diari Oficial de la Generalitat Valenciana


Sumari del DOGV 6939, del 09-01-2013 (2012/11494)

RESOLUCIÓ de 7 de desembre de 2012, de la Direcció General d'Energia, per la qual s'atorga la concessió minera derivada El Corralejo número 2596-A, de la província de Castelló.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6939

Data del DOGV
:   09-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11881


Data del document
:   07-12-2012

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 7 de desembre de 2012, de la Direcció General d'Energia, per la qual s'atorga la concessió minera derivada El Corralejo número 2596-A, de la província de Castelló. [2012/11437]  
Vist l'expedient MMICE/1996/5/12, de sol·licitud de concessió derivada del permís d'investigació El Corralejo núm. 2596-A, sobre una superfície de dos quadrícules mineres, situada en el terme municipal de Segorbe de la província de Castelló, tramitat pel Servici Territorial d'Energia de Castelló a instància de la societat Saint Gobain Placo Ibérica, SA.  
  
Antecedents de fet  
  
Primer. Amb data 16 d'abril de 1993 es va atorgar el permís d'investigació El Corralejo, núm. 2596 de la secció C), de 232 quadrícules mineres als termes municipals d'Altura, Gátova i Segorbe, de la província de Castelló, a l'entitat Valenciana d'Algeps i Escaioles. Amb data 19 de juny de 1995 es va procedir al canvi de titularitat de l'esmentada entitat a nom d'Iberyeso MED, SA.  
Segon. Amb data 16 d'abril de 1996 per l'empresa Iberyeso MED, SA, actualment per canvi de denominació social Saint Gobain Placo Ibérica, SA, es va sol·licitar la concessió derivada de 145 quadrícules mineres de l'esmentat permís d'investigació El Corralejo núm. 2596.  
La superfície sol·licitada expressament com a concessió derivada excedix de la superfície màxima permesa per la Llei 22/1973, de Mines (art. 76.4), i esta no es va reduir expressament, no obstant això, si que es va fer de forma tàcita ja que el peticionari, des d'un inici, va centrar el seu interés únicament en les dos quadrícules mineres que s'atorguen.   
En la documentació aportada, es manifesta que els resultats de les investigacions realitzades han sigut satisfactoris en un gran nombre de les quadrícules, si bé, ja en l'estudi de factibilitat i el projecte d'aprofitament de 1996, es va centrar l'interés de l'explotació en dos quadrícules mineres. Estos mateixos resultats es reproduïxen en el projecte d'explotació (refós) elaborat en el 2010 (visat per col·legi oficial el 5 de gener de 2011) i presentat en el Servici Territorial d'Indústria i Innovació de Castelló el 10 de març de 2011, perquè la sol·licitud inicial ha patit nombroses modificacions fruit de les diverses deficiències observades respecte als projectes inicialment presentats.  
  
Tercer. Amb data 31 d'agost de 1996, es va publicar en el BOP de Castelló núm.106, la sol·licitud de concessió derivada d'explotació d'algeps de la secció C) El Corralejo núm. 2.596-A, i es va presentar el 5 d'octubre de 1996, pel Grup per a l'Estudi i Conservació dels Espais Naturals (GECEN) al·legacions. Se sol·licita l'exclusió d'una sèrie de terrenys, per contindre diversos elements valuosos, bàsicament des del punt de vista mediambiental (Pineda de San Juan, nidificacions de l'àguila de panxa blanca [...]), i la consideració d'interessat en el procediment, amb els efectes que això produïx.  
Estes al·legacions es van adduir respecte als projectes inicials, que han patit modificacions posteriors, si bé, tant en el projecte presentat en 1996, com en les posteriors modificacions arreplegades en el text refós citat, s'ha mantingut pràcticament la mateixa superfície d'explotació, i finalment la superfície d'explotació definitiva és dins de les dos quadrícules mineres sol·licitades la fitada per les coordenades UTM següents:  
  
  
  
Quart. Amb data 27 de desembre de 1996 l'IGME va informar respecte al pla de restauració, i va observar una sèrie de deficiències referents a la falta d'informació respecte al medi físic i a les mesures correctores.  
Quint. Amb data 8 d'octubre de 1999 es declara la caducitat del permís d'investigació de la secció C) El Corralejo, núm. 2596-A, del Registre Miner de Castelló, quant a la fracció de 87 quadrícules mineres.  
Sext. Amb data 11 d'abril de 2005, el director general de Patrimoni Cultural Valencià, emet informe favorable als efectes patrimonials l'estudi d'impacte ambiental relatiu al patrimoni cultural.  
Sèptim. Amb data 4 de setembre de 2006, la directora general de Gestió del Medi Natural, va dictar la resolució de caducitat de l'expedient d'Avaluació d'Impacte Ambiental (exp.: 264/96-AIA), a causa de la inactivitat de l'interessat davant dels requeriments d'esmena de deficiències. El 26 d'octubre de 2006 la dita caducitat va ser recorreguda en alçada, i estimada per la secretària autonòmica de Territori i Medi Ambient el 10 de gener de 2007, i acorda la reobertura del procés d'avaluació d'impacte ambiental, ja que l'interessat sí que va presentar la documentació en el termini i en la forma escaient.  
Octau. El 27 d'octubre de 2008 es remet al promotor l'escrit de la Direcció General de Gestió del Medi Natural, en relació amb un requeriment de documentació a fi de continuar amb l'avaluació ambiental del projecte, i s'adjunten a este informes sectorials per al seu coneixement.  
Nové. El 26 de novembre de 2008 es remet a la Direcció General de Gestió del Medi Natural la documentació presentada pel promotor en el Servici Territorial d'Indústria i Innovació de Castelló, amb data 24 de novembre de 2008, en resposta al requeriment realitzat per eixa Direcció General.  
Deu. Amb data 2 de juliol de 2009, l'Ajuntament de Segorbe va informar el Servici d'Avaluació d'Impacte Ambiental, sobre la normativa urbanística vigent al municipi, en la qual es classifica el sòl comprés en la superfície d'explotació sol·licitada com a sòl no urbanitzable comú. I s'indica en l'informe, que no hi ha prohibició expressa d'este ús en este tipus de sòl. En el mateix informe es fa referència a un informe del Servici de Parcs Naturals en què, segons l'Ajuntament de Segorbe, es conclou que l'activitat de la concessió minera és compatible amb el PORN del Parc Natural de la Serra Calderona (este informe consta en la declaració d'impacte ambiental adjunta).  
  
Onze. Amb data 12 de maig de 2010, la directora general de Gestió del Medi Natural, va dictar una resolució per la qual estima favorable la declaració d'impacte ambiental (d'ara en avant, DIA) amb una sèrie de condicions, entre altres, la verificació per part de l'òrgan competent, que l'actuació es va declarar d'utilitat pública abans de produir-se l'incendi de l'any 1994.  
Dotze. Amb data 9 de març de 2011, el Servici Territorial d'Indústria i Innovació de Castelló, va remetre el projecte de restauració a l'IGME per al seu informe, si bé, fins a la data no s'ha rebut. D'acord amb l'article 83 de la Llei 30/1992, de Règim Jurídic de les Administracions Públiques i del Procediment Administratiu Comú, els informes seran facultatius i no vinculants, i s'han d'evacuar en el termini de 10 dies, llevat que una disposició o el compliment de la resta dels terminis del procediment permeta o exigisca un altre termini major o menor. Si no s'emet l'informe en el termini assenyalat, es podran prosseguir les actuacions siga quin siga el caràcter de l'informe sol·licitat, excepte en els supòsits d'informes preceptius que siguen determinants per a la resolució del procediment. En este cas, l'informe de l'IGME, s'ha considerat com no determinant.  
Tretze. Amb data 13 de març de 2012 es va notificar al GECEN, com a part interessada en l'expedient, el tràmit d'audiència corresponent perquè en el termini de quinze dies formularen les al·legacions que estimaren oportunes, i no consta en el Servici Territorial d'Energia de Castelló presentació cap d'al·legació.  
Catorze. Amb data 27 de juny de 2012 el Servici Territorial d'Energia de Castelló emet resolució d'autorització del pla de restauració de les labors d'explotació a realitzar en la Concessió Minera Derivada El Corralejo núm. 2596-A.  
Quinze. Amb data 10 de juliol de 2012 el Servici Territorial d'Energia de Castelló remet l'expedient a la Direcció d'Energia amb proposta de resolució d'atorgament de la Concessió Minera Derivada El Corralejo núm. 2596-A de dos quadrícules mineres de la província de Castelló.  
  
Setze. Amb data 15 d'octubre de 2012 i d'acord amb l'article 5.3 de la Llei 10/2005, de 9 de desembre de la Generalitat, d'Assistència Jurídica a la Generalitat, la Direcció General d'Energia realitza, a través de la Subsecretaria d'esta Conselleria, consulta jurídica a l'advocacia de la Generalitat sobre l'expedient. Especialment, a la vista dels termes de la DIA, sobre la possibilitat legal de considerar favorable la referida DIA als efectes de poder atorgar, si és procedent, la concessió minera d'explotació derivada del permís d'investigació El Corralejo núm. 2596-A del Registre Miner de Castelló.  
Dèsset. Amb data 16 de novembre de 2012 es rep l'informe de l'Advocacia General (de data 15.11.2012) que conclou que:   
«[...] Correspon, per tant, l'atorgament de la concessió d'explotació El Corralejo 2596-A, sense necessitat de verificar la utilitat pública de l'esmentada actuació, atés que es pot entendre implícita en la del permís d'investigació de què porta causa i sense perjuí del compliment dels altres requisits establits en el segon apartat de la declaració d'impacte ambiental de 12 de maig de 2010, i que s'inicie el corresponent procediment de declaració d'interés comunitari, establit en la normativa vigent sobre sòl no urbanitzable.»  
  
Fonaments de dret  
  
Primer. El títol V, capítol IV de la Llei de Mines 22/1973, de 21 de juliol (BOE 176 de 24 de juliol de 1973), i el seu anàleg en el Reglament General per al Règim de la Mineria de 25 d'agost de 1978 (BOE 295 i 296 de l'11 i 12 de desembre de 1978), en els quals es regulen els aprofitaments de recursos de la secció C).  
Segon. El Reial Decret 2994/1982, de 15 d'octubre (BOE 274 de 18-10-1990), sobre restauració de l'espai natural afectat per activitats mineres, en aplicació de la disposició transitòria segona del Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.  
Tercer. La Llei 2/1989, de 3 de març, de la Generalitat Valenciana, d'Impacte Ambiental (DOGV núm. 1021 de 8 de març de 1989), i el Decret 161/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei d'Impacte Ambiental, desenrotllen la normativa bàsica en matèria d'impacte ambiental.  
Quart. L'Orde 14/2011, de 31 de març, de la Conselleria d'Indústria, Comerç i Innovació, per la qual s'establixen els òrgans competents per a l'exercici de determinades funcions en matèria de drets miners.  
  
Quint. L'informe de l'Advocacia General de 15 de novembre de 2012 en el qual es conclou la conformitat de l'atorgament de la concessió d'explotació derivada El Corralejo 2596-A en relació amb el contingut de la part dispositiva de la declaració d'impacte ambiental de 12 de maig de 2010, sense perjuí del compliment dels altres requisits establits en el segon apartat de la citada declaració d'impacte ambiental.  
Vist l'anterior i els preceptes legals citats i la resta de disposicions d'especial i general aplicació, esta Direcció General d'Energia resol:  
  
Atorgar a la societat Saint Gobain Placo Ibérica, SA, amb NIF A67752919, la Concessió Minera Derivada El Corralejo núm. 2596-A, sobre una superfície de dos quadrícules mineres, per a l'explotació d'algeps de la secció C), per un període de trenta anys, al terme municipal de Segorbe (Castelló) amb les condicions especials que s'expressen en la present resolució i amb la designació següent:  
  
Vèrtex Longitud Latitud  
1 0º29'20'' 39º48'00''  
2 0º28'40'' 39º48'00''  
3 0º28'40'' 39º47'40''  
4 0º29'20'' 39º47'40''  
  
  
Condicions especials  
  
Primera. Les labors d'explotació hauran de dur-se a terme en la superfície d'explotació definida, respecte a la qual es va emetre DIA favorable amb data 12 de maig de 2010. Esta superfície comprén 54.352 m² (5,43 ha) de part de les parcel·les 1, 4, 9, 10, 20, 21, 22 i 23 del polígon 55 del terme municipal de Segorbe delimitada per les coordenades UTM, que figuren en l'apartat segon de la present resolució, i està inclosa en les quadrícules que s'atorguen.  
Segona. S'hauran de complir les condicions establides en la DIA de 12 de maig de 2010 i en la Resolució de 27 de juny de 2012, d'aprovació del Pla de Restauració, emesa pel Servici Territorial d'Energia de Castelló.  
Tercera. Per a la realització de labors en qualsevol altra àrea de la concessió, que estiga fora del perímetre determinat en la condició especial primera haurà d'obtindre's la preceptiva autorització, prèvia aportació i tramitació reglamentària del projecte d'explotació, pla de restauració integral i estudi d'impacte ambiental referits a la nova zona que es pretenga explotar.  
Quarta. Els treballs d'explotació i restauració s'executaran en el que no s'oposen a les condicions especials imposades en la resolució segons el projecte d'explotació i pla de restauració, i el posterior desenrotllament d'estos per mitjà dels corresponents plans de labors que seran aprovats, prèviament pel Servici Territorial d'Energia de Castelló i amb la subjecció al que establix la Llei 22/1973, de 21 de juliol, de Mines, en el Reial Decret 2857/1978, de 25 d'agost, pel qual s'aprova el Reglament General per al Règim de la Mineria, en el Reial Decret 1389/1997, de 5 de setembre, pel qual s'aproven les disposicions mínimes destinades a protegir la seguretat i la salut dels treballadors en les activitats mineres, en el Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat i Instruccions Tècniques Complementàries, en la Llei 31/1995, de 8 de novembre, de Prevenció de Riscos Laborals i en la Llei 54/2003 de 12 de desembre, de reforma del marc normatiu de la prevenció de riscos laborals i la seua normativa de desplegament, així com en les disposicions en matèria de restauració del medi ambient natural i la resta de disposicions legals que se li apliquen.  
  
Quinta. En el termini de sis mesos des de la notificació de la present resolució s'haurà de presentar per a la seua tramitació en el Servici Territorial d'Energia de Castelló un Pla de Restauració Integral i complir les condicions establides en el Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres i en el Decret 82/2005, de 22 d'abril, del Consell de la Generalitat Valenciana, d'Ordenació Ambiental d'Explotacions Mineres en Espais Forestals de la Comunitat Valenciana.  
Sexta. No podran iniciar-se els treballs d'aprofitament fins a tindre constituïdes les fiances que asseguren el pla de restauració aprovat. La falta de presentació de la garantia exigida en el termini atorgat i, per tant, l'incompliment de la present condició especial, podrà suposar la revocació d'esta concessió.  
Sèptima. En el desplegament del projecte general d'explotació i pla de restauració aprovats, el titular de l'autorització haurà de presentar tant en el desé any com en el vinté any d'explotació, si és el cas, projecte d'explotació i pla de restauració actualitzats davant del Servici Territorial d'Energia de la província que, partint de la situació de l'explotació en eixa data planifique els treballs a desenrotllar fins al final de l'explotació d'acord amb el que disposa la present resolució.  
  
Octava. En el termini d'un mes a partir de la notificació de la present resolució i, en tot cas, abans d'iniciar els treballs d'explotació, s'haurà de presentar davant del Servici Territorial d'Energia de Castelló la documentació següent:   
  
- Document sobre seguretat i salut, segons el que establix l'ORDE ITC/101/2006, de 23 de gener, per la qual es regula el contingut mínim i l'estructura del document sobre seguretat i salut per a la indústria.  
- Proposta del nomenament de director facultatiu.  
Novena. La present resolució, s'entén sense perjuí de tercers i no exclou qualsevol altra autorització que l'interessat haja d'obtindre en virtut de les disposicions legals que s'apliquen.  
El Servici Territorial d'Energia de Castelló notificarà a l'administració d'Hisenda l'atorgament d'esta concessió derivada als efectes del cànon de superfície.  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 7 de desembre de 2012.- El director general d'Energia: Antonio Cejalvo Lapeña  
  
Annexos a l'expedient:   
1. Còpia de la Resolució, del Servici Territorial d'Energia de Castelló, d'aprovació del Pla de Restauració, de 27 de juny de 2012  
  
2. Còpia de la DIA de 12 de maig de 2010.